Բլագոևգրադի մարզ

**Բլագոևգրադի մարզ** (), Բուլղարիայի քսանութ մարզերից մեկը, երկրի հարավարևմտյան մասում։
Մարզի սահմաններում է գտնվում *Պիրինյան Մակեդոնիա* աշխարհագրական տարածաշրջանը։ Հարավում մարզը սահմանակից է հունական Մակեդոնիա երկրամասին, արևմուտքում՝ Հյուսիսային Մակեդոնիա պետությանը։ Սահմանակից է նաև բուլղարական չորս այլ մարզերի։ Կազմված է 14 համայնքներից։ Մարզկենտրոնը Բլագոևգրադ քաղաքն է։ Մարզի կազմում կա ևս 12 քաղաք, ներառյալ Գոցե Դելչևը, Բանսկոն, Մելնիկը, Պետրիչը, Ռազլոգը, Սադանսկին և Սիմիթլին։

## Աշխարհագրությունը և կլիման
### Աշխարհագրությունը
Մարզն զբաղեցնում է 6,449.5 քառակուսի կիլոմետր տարածք (երկրի ամբողջ տարածքի 5,8 տոկոսը), ունի 323,552 բնակիչ։ Բուլղարիայում մեծությամբ երրորդն է՝ Բուրգասի և Սոֆիայի մարզերից հետո։ Բլագոևգրադի մարզում են մասամբ կամ ամբողջությամբ գտնվում Ռիլա (ամենաբարձր գագաթը Մուսալա լեռն է, որը նաև Բալկանների ամենաբարձր գագաթն է և ունի  2925 մետր բարձրություն), Պիրին (ամենաբարձր գագաթը՝ Վիհրեն, 2914 մ) լեռնաշղթաները, Ռոդոպներ լեռնազանգվածը, Սլավյանկա, Բելասիտցա, Վլահինա, Մալեշևո, Օգրաժդեն, Ստարգաչ սարերը։ Մարզի տարածքով հոսում են երկու բավականին մեծ գետ՝ Ստրուման և Մեստան։
### Կլիման
Կլիման տատանվում է բարեխառը մայրցամաքայինից մինչև միջերկրածովյան (ծայր հարավային հատվածում)։ Բնական պաշարներն են փայտանյութը, հանքային ջրերը, ածուխը, շինանյութերը՝ ներառյալ մարմար ու գրանիտ։ Լավ պահպանված, գեղեցիկ բնաշխարհը ևս համարվում է բնական ռեսուրս։ Ստեղծվել են մի շարք ազգային պարկեր ու արգելոցներ, որոնցում հոգ է տարվում կենսաբազմազությունը պահպանելու մասին։

## Համայնքները

Բլագոևգրադի մարզի կազմում են հետևյալ 14 համայնքները.
* Բանսկո
* Բելիցա
* Բլագոևգրադ
* Գոցե Դելչև
* Գռման
* Կրեսնա
* Պետրիչ
* Ռազլոգ
* Սանդանսկի
* Սատովչա
* Սիմիթլի
* Ստրումյանի
* Հաջիդիմովո
* Յակորուդա

## Ժողովրդագրություն
2011 թվականին անցկացված մարդահամարի տվյալներով՝ Բլագոևգրադի մարզն ուներ 323,552 բնակիչ, որոնցից 159,508-ը արական սեռի, 164,602-ը՝ իգական։
### Էթնիկ խմբերը

Ամբողջ բնակչությունը (2011 թ.): 323 552
Էթնիկ խմբեր (2011 թ.)։
*բուլղարներ։ 251,097 (88,55%)
*թուրքեր։ 17,027 (6,0%)
*գնչուներ։ 9,739 (3,43%)
*այլք։ 5,693 (2,01%)

Մարզում էթնիկ մակեդոնացիների թվաքանակի հարցը համարվում է վիճահարույց։ Մակեդոնացի քաղաքական ակտիվիստ, *Իլինդեն-Պիրին* կազմակերպության ղեկավար Ստոյկո Ստոյկովը հայտարարել է, որ Բուլղարիայում էթնիկ մակեդոնացիների թիվը տատանվում է 5 հազարից 10 հազարի միջև։ Այնինչ՝ 2017 թվականին միայն Բլագոևգրադի համայնքում գրանցված էր 18,000 էթնիկ մակեդոնացի բնակիչ, իսկ ամբողջ մարզում, իհարկե, ավելի շատ։ Նրանք Հյուսիսային Մակեդոնիայի քաղաքացիներ են, սակայն ունեն նաև Բուլղարիայի քաղաքացիություն։ Մյուս կողմից՝ մարզի էթնիկ բուլղարացի բնակիչների մի մասը ևս միաժամանակ ունի մակեդոնական քաղաքացիություն, և ազգային երկու խմբերի միջև հստակ տարբերակում չկա։ Բայց 2011 թվականին անցկացված մարդահամարի ժամանակ Բլագոևգրադի մարզում ընդամենը 561 մարդ է հայտնել, որ ինքը էթնիկ մակեդոնացի է։

## Պատկերասրահ

Image:8 1106150965.jpg|Տևնո Վասիլաշկո լիճը Պիրինում
Image:Tevno ezero i Kamenica.jpg|Կամենիցա սարը և Տևնո լիճը Պիրինում
Image:VrahSinanitsa.jpg|Սիանիցա սարը Պիրինում
Image:Edelvais.jpg|Էդելվեյսներ Պիրինում
Image:Djengal_Peak_03735.JPG|Ջենգալ սարը /Պիրին/
Image:BG-Pirin-Vihren.jpg|Վիհրեն սարը /Պիրին/
Image:The Chronicle of Ioannis Skylitzis Bulagar Defeat.jpg|Մանրանկար Իոանիս Սկիլիցիսի ժամանակագրությունից

Image:Bulgarien-Roschen-2-1996.jpg|Ռոժեն վանքը

Image:Bansko-church-lite.jpg|Բանսկոյի Սբ. Երրորդության եկեղեցին

Image:Petrich STA50206.JPG|Բուլղարացի զոհված զինվորների հուշարձանը Պետրիչում

Image:Razlog Kapustin ifb.jpg|Դահուկուղիները Բանսկոյում
Image:Gr Petrich nosht 1.jpg|Պետրիչը գիշերով


## Ծանոթագրություններ

## Արտաքին հղումներ
*Blagoevgrad Province&nbsp;— information on all of cities and villages
*Provincial administration of Blagoevgrad Province
*Municipality of Blagoevgrad 
*Municipality of Gotse Delchev 
*Municipality of Sandanski 
*Municipality of Petrich 
*Official website of Bansko
*Pirin National Park 
*Rila National Park
*Neofit Rilski Southwestern University
*American University in Bulgaria
*Pirin Folk song and dances State Ensemble
*Historical and Architectural Reserve Village Kovachevitsa 
*Rozhen Monastery St. Nativity of Virgin Mary 
*Bansko Ski Zone
*Beautiful Blagoevgrad Online
*Kordopulova House in Melnik 
*Radio Blagoevgrad online, regional station of the Bulgarian National Radio 
*Informative site about South-Western Bulgaria 
*Struma Daily newspaper of South-Western Bulgaria 
*Village Dabrava - Blagoevgrad 

## Աղբյուրներ
* *Who are the Macedonians?* by Hugh Poulton. London: 1995.